 Tobankaan xubnood ayaa buunbuunintii loo sameeyay darteed waxa ay u horseeday inay si aqlabiyad leh u helaan codka kalsoonida Golaha Baarlamaanka, kuwaasi oo Wasiiradaan shalay ku ansixiyay cod gacan taag ah, waxaa dhab ah in dadku ku kala aragti duwan yihiin kooxdaan cusub ee shalay uu Baarlamaanku ansixiyay, haddii ay jiraan dad ku qanacsan xukuumadaan waxaa dhanka kale taagan bulsho aan jecleysan tirada la soo koobay iyo qaabka wax lagu soo xulay, waxaana macquul ah inta warbaahinta ka hadleysa ee wax taageereysa inay ka badan yihiin kuwa aamusan ee iska gaabsaday ama ciil dartiis afka u xirtay balse aan qanacsaneyn. 